ملالی کاکړ - د کندهار په ټول ښار کې یوازینۍ ښځینه پولیسه
د کندهار په ښار کې یوه پیژندل شوې ښځینه پولیسه ووژل شوه. ملالی کاکړ په افغانستان کې د طالبانو د رژیم د نسکوریدو نه وروسته د کندهار د ښځ
د کندهار د والي ویاند وایي ملالی کاکړه د یکشنبې په ورځله خپله کوره د دفتر په لور په موټر کې سفر کاوه چې ډزې پرې وشوې او ووژل شوه او دهغې اتلس کلن زوی سخت ټپي شو. ملالی کاکړه ی وڅلویښت کلنه وه او د کندهار په ښار کې د ښځوپه وړاندې د جرمونو د مخنیوي د دپارتمنت مشره وه. طالبانو ادعا کوي چې ملالی کاکړه د دوی لخوا وژل شوي ده. ملالی کاکړې په خپلې یوې مرکې کې ویلي وو چې پلار یې پههغې د افغانستان د هغې اتلې ملالی نوم ایښی دی، چې د انگلیسي ښکیلاکگرو سره پهجگړه کې یې په خپله چیغه د افغاني زلمیانو ولولې تودې کړې وې. ملالی چې د یوه نظامي افسر لور وه، پنځلس کلنه وه چې د خپلپلار د غوښتنې په اساس یې نظامي تمرینونه پیل کړې وو. ملالی هغه وخت له خپلې دندې لاس په سر شوه چې کله طالبانوکندهار ونیو. د هغې په وینا هغه وخت له کندهاره پاکستان ته ولاړه کله چې هغه خبرهشوه چې طالبان یې د پولیسو د پخوانۍ دندې په جرم د نیولو قصد لري. د طالبانو په دوران کې ښځو اجازه نه درلوده چې د محرمنارینه نه پرته له کوره د باندي ووځي. د طالبانو د دوران د ختمیدو نه سمدستي پس ملالی بیرتهکندهار ته راغله او او په ډیره لیوالتیا یې په سختو شرایطو یو ځل بیا خپله پخوانیوظیفه پیل کړه. په هغو لومړنیو ورځو کې د کندهار په ټول ښار کې ملالییوازینۍ ښځینه پولیسه وه او نه یوازي یې ټولې ښځینه جنایي چارې پر مخ بیولې بلکې دکندهار د ښځینه زندان مسؤلیت هم د هغې پر غاړه و. ملالی واده کړې وه او د شپږو ماشومانو مور وه خو بیا همڅلورویشت ساعته د هیواد په خدمت کې وه،ډیری ورځې به یې پنځلس ساعته کار کاوه. د افغانستان جمهور رئیس حامد کرزي د ملالی کاکړې په وژنېژور خپگان ښودلی دی. په همدې ډول اروپایي ټولنې هم د ملالی وژنه یو ظالمانه کاربللی دی.